<classify> SIRI ya makampuni yaliyo chini ya Hill Group kufanya vizuri sokoni imeelezwa kwamba inatokana na kuzalishalisha bidhaa zenye ubora wa hali ya juu sambamba na kutoa huduma bora na ya uhakika kwa wateja.Sasa hivi watu wengi wanaijua Hill kwa sababu ya maji yake bora ambayo hata mimi ninayapenda, lakini chakula cha samaki wanachotengeneza pia ni bora sana, alisema Ofisa Uvuvi wa Halmashauri ya Wilaya ya Bagamoyo, Anthonia Mpemba. Alisema walichukua sampuli ya chakula chao na kukifanyia uchunguzi wa kitalaamu na kugundulika kwamba ni chakula bora.Wilaya ya Bagamoyo mkoani Pwani ina wafugaji wa samaki kwenye mabwawa takribani 100. Ofisa uvuvi huyo alikuwa akizungumza na timu ya waandishi wa habari wa kampuni ya magazeti ya serikali ya Tanzania Standard Newspapers TSN ambao wameweka kambi mkoani Pwani kuelekea Maonesho ya Viwanda na Kongamano la Fursa za Uwekezaji na Biashara mkoani humo.Matukio hayo yatajiri kuanzia Oktoba Mosi hadi 7 mwaka huu. Alipoulizwa siri ya mafanikio yao, Meneja Raslimali Watu wa makampuni ya Hill, Edwin Muimbula, alisema ni kuhudumia wateja vizuri ikiwa ni pamoja na kufikisha huduma zao zinakohitajika kwa wakati. Lingine alisema ni kuhakikisha bidhaa zao wanazizalisha kwa kiwango cha juu cha ubora.Muimbula alitaja bidhaa zinazozalishwa na mkampuni hayo yaliyoko Bagamayo kuwa ni pamoja na maji ya kunywa ya Hill Water kupitia kampuni ya Hill Packaging imbayo pia inatengeneza mifuko ya viroba kwa ajili ya kufungia mazao ya kilimo pamoja na maturubai malaini na magumu.Alisema kupitia kampuni yao ya Salibaba Pellet wanazalisha vyakula vya mifugo, hususani kuku na samaki. Alifafanua kwamba chakula kwa ajili ya kuku wanazalisha kuanzia kinachofaa kwa vifaranga hadi kuku wakubwa. Kuhusu maji, Muimbula alisema maji wanayozalisha yametokea kupendwa sana kutokana na ubora wake kiasi kwamba hayakai sokoni. Timu ya waandishi wa habari wa TSN ilitembelea uzalishaji wa maji na kujionea namna yanavyozalishwa kwa usafi wa hali ya juu.Hata hivyo, Muimbula alisema changamoto wanayokabiliana nayo kubwa ni kukatika katika kwa umeme.Hata umeme ukicheza tu mashine zinazima. Hapo inatuchukua hadi saa mbili kuanza tena uzalishaji, alisema.Alisema kampuni za Hill zimeajiri watu 519, huku miongoni mwao 445 wakiwa wafanyakazi wa kudumu.  <topic>: KITAIFA 